નીચાણવાળા વિસ્તારોમાંથી 750 જેટલા લોકોને સલામત સ્થળે ખસેડવામાં આવ્યા છે. ઉપરાંત વધારે લોકોને પણ ખસેડવાનાં થાય તો પરિસ્થિતીને પહોંચી વળવા માટે તમામ પ્રકારની વ્યવસ્થા કરવામાં આવી છે. જેથી વધારે લોકોને રાહત શિબિરમાં ખસેડવામાં આવે તો અફડા તફડીની પરિસ્થિતી ન સર્જાય. એનડીઆરએફની ટીમને પણ તમામ શસ્ત્ર સરંજામ સાથે તૈયાર રહેવા સુચન કરાયું છે. અત્રે ઉલ્લેખનીય છે કે દક્ષિણ ગુજરાતમાં વરસાદી તાંડવ ચાલી રહ્યો હોવાથી સુરતથી માંડીને તમામ દક્ષિણનાં જિલ્લાઓમાં પરિસ્થિતી વિપરિત છે. સરકાર દ્વારા પણ સતત પરિસ્થિતી પર નજર રાખવામાં આવી રહી છે.